เรื่องร้องเรียน (ไม่ระบุ) วันที่ 2022-07-17 11:33:09 — แขวงบางนาเหนือ เขตบางนา กรุงเทพมหานคร
1. ร้องเรียนภาครัฐและหน่วยงานที่เกี่ยวข้องกับการตรวจและรักษาของผู้ป่วยประกันสังคมครับ  พบโรงพยาบาลศิครินทร์ฝ่ายที่รับการตรวจและรักษาผู้ป่วยประเภทประกันสังคม ที่มีการบริหารจัดการล่าช้า ไม่สามารถรองรับผู้ป่วยประกันสังคมในปริมาณมากได้ เมื่อถึงคิวตรวจก็ตรวจแบบลวกๆไม่ตอบสนองต่ออาการผู้ป่วยที่เป็นอยู่ขณะนั้น ตัวอย่าง แฟนของผมที่มีอาการปวดท้องอย่างรุนแรง เมื่อผมไปถึงโซนตรวจและรักษาผู้ประกันสังคมของโรงพยาบาลศิครินทร์ พบว่าเจ้าหน้าที่ที่ดูแลฝ่ายประกันสังคมพูดจากับผู้ป่วยประกันสังคมโดยไม่ให้เกียรติ ไม่สุภาพ ไม่สอดคล้องกับอาการของผู้ป่วยที่ควรรีบสอบถามอาการเบื้องต้นและควรให้เข้ารับการรักษาโดยทันทีอีกทั้งในขั้นตอนการตรวจและรักษา กลับให้รอเข้าคิวเป็นเวลากว่า 30 นาทีเพื่อรอตรวจขอมูลเบื้อต้น(วัดความดัน ตรวจปัสวะ) และรอคิวเพื่อเข้าพบคุณหมอ อีกเป็นเวลากว่า 1-2 ชม เมื่อได้เข้ารับการตรวจโดยคุณหมอกลับได้รับการตรวจและวินิจฉัยแบบลวกๆสอบถามโดยปากเปล่าโดยไม่ให้เข้ารับการตรวจด้วยวิธีอื่นที่มีประสิทธิภาพมากกว่าการสอบถามโดยปากเปล่า อีกทั้งการพูดจาของคุณหมอไม่สุภาพ ไม่ให้ความสำคัญกับผู้ป่วยประกันสังคม จึงอยากให้ทางภาครัฐและหน่วยงานที่เกี่ยวข้อง ดำเนินการแก้ไข ให้โรงพยาบาลศิครินทร์ หรือโรงพยาบาลเอดชนอื่นๆ และโรงพยาบาลของทางภาครัฐเองให้ความสำคัญกับผู้ป่วยที่เข้ารับการรักษาด้วยระบบประกันสังคม ให้ประชาชนได้รับสิทธิที่สมควรจะได้รับจากระบบประกันสังคมที่หักเงินเดือนและรายได้ที่เสียไปในแต่ละเดือนจากกระเป๋าของประชาชน การตรวจและรักษาที่ไม่มีคุณภาพและไม่ให้ความใส่ใจนี้ไม่คุ้มค่ากับเงินที่ประชาชนเสียไป ขอให้ช่วยแก้ไขด้วยครับ